|  |  |  |  |
| --- | --- | --- | --- |
| **ОБЩИНА СИМЕОНОВГРАД**6490, Симеоновградпл.”Шейновски” № 3тел.:03781/23-41; факс 03781/20-06e-mail: obshina\_simgrad@abv.bgobshtina@simeonovgrad.bg |  | **SIMEONOVGRAD MUNICIPALITY**6490, Simeonovgrad ”Sheinovski” sq. № 3tel.:+359 3781/23-41; fax.: +359 3781/20-06www.simeonovgrad.com |  |

# З А П О В Е Д

№206/06.06.2023 г.

гр. Симеоновград

## На основание чл.44 ал. 2 от ЗМСМА и във връзка с чл.4, ал.4 от Наредба № 8121з – 968/ от 10.12.2014г за правилата и нормите за пожарна безопастност при извършване на дейности в земеделски земи и писмо с изх. РД -12-04-118/02.06.2023г. от Директора на областна дирекция “Земеделие ” гр. Хасково

#### Н А Р Е Ж Д А М :

Обявявам за пожароопасен сезон в земеделските земи на територията на община Симеоновград периода от 02.06.2023г. до 31.10.2023г. и определям настъпването на етап **“Восъчна зрялост”** на посевите от житни култури на територията на община Симеоновград, които се считат за пожароопасни и поради това определям следните **мерки за пожарна безопастност**:

1. Не се допуска паленето на открит огън, тютюнопушенето и паркирането на МПС в площите с посеви и в непосредствена близост до тях от настъпването на восъчна зрялост до окончателното прибиране на реколтата и изораване на стърнищата.
2. В земеделските земи и извън тях /слогове и крайпътни ивици/ не се разрешава:

-паленето на стърнища и други растителни остатъци;

-използването на открити огнеизточници;

1. Юридическите и физическите лица, осъществяващи дейности в земеделските земи, са длъжни да организират и изпълняват изискванията на от Наредба № 8121з – 968/ от 10.12.2014г за правилата и нормите за пожарната безопасност в земеделските земи.
2. Водачите на земеделска техника трябва да спазват правилата и нормите за пожарна безопасност и да могат да работят с наличните пожаротехнически средства.
3. Лицата, изпълняващи задълженията като физическа охрана и наблюдение на земеделските земи, трябва да съобщават незабавно на телефон 112 при установяване на запалване или пожар.
4. При започване на жътвата да се спазват изискванията за парцелиране на площите с противопожарни ивици, всички площи, засети с житни култури, също се отделят с пожарозащитни ивици.
5. Земеделската техника, участваща в жътвената кампания, да се осигури с искрогасители и пожаротехнически средства за първоначално гасене.
6. Възлагам на кметовете на кметства и кметските наместници на населените места в общината да уведомят всички ръководители на земеделски кооперации, еднолични търговци и земеделски производители, които обработват земеделски земи в землищата на съответните населени места да извършат ограждане на житните култури, граничещи с горски територии и гробищни паркове с минерализована ивица от 6 метра.
7. При възникване на пожари и нанасяне на щети в селскостопанските обекти, горските територии и земеделски земи и продукция кметовете на населените места да подават информация до Общинска служба по земеделие.

###  Настоящата Заповед да се доведе до знанието на горе посочените лица

Контрол по изпълнението на Заповедта възлагам на Живко Чакъров - заместник - кмет на Община Симеоновград

Кмет на община……………………

 /М. Рангелова/

Изготвил : Иванка Димова …………….специалист „Земеделие“

Съгласувал…………………… Гергана Димова

Главен експерт „Общ. поръчки и правно обслужване “